



Rijeka, 22. svibnja 2019

Primorsko-goranska županija (Upravni odjel za turizam, poduzetništvo i ruralni razvoj) i Zaklada FIPRO objavljuju

**J A V N I P O Z I V**

za podnošenje zahtjeva za dodjelu financijskih sredstava iz

projekta **Komercijalizacija inovacija**

**I.**

**NATJECATELJI**

Natjecatelji za sredstva mogu biti:

• fizičke osobe (inovatori koji su spremni ući u poduzetnički pothvat ili ustupiti svoja prava drugom gospodarskom subjektu),

• subjekti malog gospodarstva sukladno Zakonu o poticanju razvoja malog gospodarstva (NN 29/02, NN 63/07, NN 53/12, NN 56/13, NN 121/16) i Preporuci Europske komisije 2003/361/EC od 6. svibnja 2003. godine, a odnosi se na trgovačka društva izvan javnog sektora te obrte u privatnom vlasništvu čije je sjedište na području Primorsko-goranske županije.

Natjecatelji koji su u posljednjih 5 (pet) godina bili financirani iz Projekta, ne mogu biti Korisnici financiranja i njihova prijava se neće razmatrati.

**II.**

**PREDMET FINANCIRANJA**

Sredstva se dodjeljuju za financiranje slijedećih prihvatljivih troškova razvoja i komercijalizacije inovacija:

* izrada ili nabava potrebne opreme, alata i materijala za izradu inovacije ako se ista ne može ugovoriti kao vanjska usluga
* izrada, ispitivanje, usavršavanje prototipa proizvoda ili postupka pružanja usluge
* pripreme za izlazak na tržište, promotivne aktivnosti te aktivnosti ugovaranja i razvoja distributivno prodajnih kanala
* certificiranje ili atestiranje proizvoda ili usluga radi izlaska na tržište
* pretraživanja stanja tehnike, pripreme i zaštite intelektualnog vlasništva.

Sredstva se neće dodjeljivati za slijedeće neprihvatljive troškove:

* nastalima prije objave natječaja
* povezanim sa zemljom, građevinskim objektima, infrastrukturom (priključci i sl.)
* kupnja ili nabava motornog vozila
* sve vrste poreza i carina uključujući PDV
* troškovi koji se već financiraju putem programa EU ili drugih nacionalnih i internacionalnih programa
* ostali troškovi koje povjerenstvo i Upravitelj zaklade procijene nepotrebnim, nedozvoljenim ili neprikladnim bilo visinom bilo sadržajem o čemu će se pismeno izvijestiti Natjecatelj čija prijava je ocijenjena pozitivno.

**III.**

**IZNOS SREDSTAVA I UVJETI FINANCIRANJA**

Ukupan iznos sredstava koji se dodjeljuje iz zaklade iznosi najviše 300.000,00 kn i to uz sljedeće uvjete:

* pojedinom natjecatelju mogu se dodijeliti sredstva u minimalnom iznosu od 50.000,00 kn, a u maksimalnom iznosu raspoloživih sredstava koji ne može biti veći od 200.000,00 kn.
* rok financiranja/ korištenja sredstava je do 6 mjeseci.
* sredstva se isplaćuju u pravilu prema ispostavljenim računima dobavljača, a iznimno prema ponudama i predračunima.
* od ukupno dodijeljenih sredstava raspored je:
  + 20% bespovratno
  + 80% zajam
* zajam se dodjeljuje bez kamata, bez jamaca, bez učešća i bez hipoteke. Rok otplate zajma je 3 godine, uz mogućnost ugovaranja počeka otplate do 1 godine i taj poček ne ulazi u rok otplate.
* međusobna prava i obveze utvrđuju se Ugovorom o dodjeli financijskih sredstava prema projektu Komercijalizacija inovacija.
* do potpisa Ugovora za financiranje, ukoliko je natjecatelj fizička osoba, zahtijevat će se osnivanje obrta ili trgovačkog društva ili ustupanje prava drugom gospodarskom subjektu sa sjedištem u Primorsko-goranskoj županiji.
* prije potpisa Ugovora za financiranje, ukoliko je natjecatelj pravna osoba, zahtijevat će se dostava BON1 - FINA OBRASCA, a u slučaju gubitka i Ugovor o kratkoročnoj pozajmici s vlasnikom.
* sredstva će se dodjeljivati prema listi najbolje ocjenjenih prijava koje u potpunosti udovoljavaju uvjetima natječaja, a povjerenstvo za odabir i ocjenu zahtjeva može odlučiti o postavljanju bodovnog praga.

**IV.**

**KRITERIJI ZA VREDNOVANJE ZAHTJEVA**

Zahtjevi za dodjelu sredstava boduju se ocjenom od 1 (najmanja ocjena) do 10 (najviša ocjena) prema osnovnim kriterijima:

* stupanj inovativnosti u odnosu na postojeća i dostupna rješenja,
* tržišni potencijal,
* poduzetnička sposobnost prijavitelja,

te dopunskim kriterijima

* kvaliteta i izvedivost projekta,
* potencijal stvaranja novih radnih mjesta,
* razina ekološke prihvatljivosti.

**V.**

**PRIJAVNA DOKUMENTACIJA**

Zahtjev za dodjelu sredstava dostavlja se isključivo na potpisanom i pečatiranom propisanom obrascu s priloženom dokumentacijom.

Uz popunjeni Prijavni obrazac Zahtjeva prilaže se sljedeća dokumentacija:

* preslika rješenja o upisu u sudski registar (za poduzeća),
* preslika obrtnice (za obrte),
* potvrda nadležne Porezne uprave o nepostojanju duga s osnove poreza, prireza i doprinosa na i iz plaće odnosno rješenje porezne uprave kojim se odobrava obročna otplata poreznog duga,
* potpisana Skupna izjava,
* životopis s popisom stručnih/poslovnih referenci,
* izjava o korištenim državnim potporama male vrijednosti,
* ponude dobavljača za troškove navedene u prijavi.
* izjava o sufinanciranju , sadržaja: Natjecatelj (ime i prezime) će osigurati vlastita sredstva (iznos) za sufinanciranje predmeta prijave (naziv projekta) u projektu Komercijalizacija inovacije (ako se odnosi na Natjecatelja).

Obrazac zahtjeva sa svim privitcima se dostavlja u papirnatom obliku i na CD-u u digitalnom zapisu. Nepotpune prijave se neće razmatrati.

**VI.**

**DOSTAVA PRIJAVNE DOKUMENTACIJE**

* Prijavna dokumentacija se dostavlja na adresu: ZAKLADA FIPRO (zgrada STEP RI znanstveno-tehnologijskog parka Sveučilišta u Rijeci), R. Matejčić 10, 51000 Rijeka; zaduženog za operativnu provedbu projekta Komercijalizacije inovacija.
* Dokumentaciju natjecatelj upućuje preporučenom poštom ili predaje o­sobno, s napomenom „Za Javni poziv za dodjelu financijskih sredstava prema projektu Komercijalizacija inovacija”. Prijavnu dokumentaciju Zahtjeva za dodjelu sredstava koji nisu izabrani za financiranje, natjecatelji mogu podignuti ili ostaviti u Zakladi FIPRO uz prethodnu pisanu obavijest o namjeri upućenu Zakladi.

**VII.**

**INFORMACIJE**

* Informacije i potrebni obrasci (obrazac Zahtjeva, obrazac Skupne izjave te obrazac Izjave o korištenim državnim potporama male vrijednosti) mogu se dobiti putem elektronske pošte: [fipro@fipro.hr](mailto:fipro@fipro.hr) na upit, na službenim stranicama zaklade FIPRO: [www.fipro.hr](http://www.fipro.hr) te na službenim stranicama PGŽ: [www.pgz.hr](http://www.pgz.hr). Rezultati natječaja će biti objavljeni na web stranici: [www.fipro.hr](http://www.fipro.hr).
* Razvoj projekta podliježe stručnom praćenju, a natjecatelj ima pravo na stručnu pomoć osoblja ZAKLADE FIPRO te zaposlenika STEP RI znanstveno-tehnologijskog parka Sveučilišta u Rijeci.

**VIII.**

Službeni datum objave ovog Poziva je **22. svibanj 2019.** Prijave se zaprimaju do **05. srpnja 2019**. godine do kraja dana (23,59 h) te se priznaje uručenje putem pošte unutar navedenog roka. Prijavitelji će biti obaviješteni o rezultatima evaluacije do **02. rujna 2019**. godine na službenim stranicama Zaklade.

FIPRO zadržava pravo izmjene i dopune te produljenja roka ovog Javnog poziva.

**IX.**

Informacije o prijavljenim inovacijama bit će objavljeni javno u opsegu i sadržaju usuglašenim s prijaviteljima.